അനധികൃത ട്രോളിംഗിനെതിരെ നടപടി സ്വീകരിക്കണമെന്ന് മത്സ്യത്തൊഴിലാളി കോണ്ഗ്രസ്പരമ്ബരാഗത മീന്പിടുത്തക്കാരെ പട്ടിണിയിലാക്കരുത് കാസര്കോട്: www.kasargodvartha.com 05.08.2021 ട്രോളിംഗ് നിരോധന കാലാവധി അവസാനിച്ചതോടെ വന് യന്ത്രവല്കൃത ബോടുകള് കൂട്ടത്തോടെ തീരത്തോടടുത്ത കടലില് അതിക്രമിച്ചു കടന്ന് പരമ്ബരാഗത നാടന് വള്ളങ്ങളുടെ പ്രവര്ത്തനമേഖലയില് രാത്രികാല അനധികൃത ട്രോളിംഗ് നടത്തുകയാണെന്ന് മത്സ്യത്തൊഴിലാളി കോണ്ഗ്രസ് ആരോപിച്ചു.മീന് ദൗര്ലഭ്യം, മണ്സൂണ് കാലത്തെ കാറ്റും കടല് ക്ഷോഭവും, കോവിഡ് മഹാമാരി വിതച്ച ദുരിതം എന്നിവ മൂലം പട്ടിണിയിലാണ് പരമ്ബരാഗത മീന്പിടുത്തക്കാരുടെ കുടുംബങ്ങള്. അവരെ തീര്ത്തും സങ്കടക്കടലില് ആഴ്ത്തിക്കൊണ്ടാണ് വന് യന്ത്രവല്കൃത ബോടുകള് അനധികൃത ട്രോളിംഗ് നടത്തുന്നത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ബോടിലെ തൊഴിലാളികളും പരമ്ബരാഗത മീന്പിടുത്തക്കാര് ആണെങ്കിലും അനുവദനീയമല്ലാത്ത മേഖലയില് കടന്ന് കയറിയുള്ള ട്രോളിംഗിനേയാണ് എതിര്ക്കുന്നത്.വര്ഷത്തില് ആഗസ്റ്റ് സപ്തംബര് മാസങ്ങളില് മാത്രമാണ് നാടന് വള്ളങ്ങള്ക്ക് മീന് ലഭിക്കുന്നത്. ബന്ധപ്പെട്ടവര് ഇക്കാര്യത്തില് നടപടികള് സ്വീകരിക്കണമെന്ന് മത്സ്യത്തൊഴിലാളി കോണ്ഗ്രസ് ജില്ലാ പ്രസിഡണ്ട് ജി നാരായണന് പറഞ്ഞു.